ddrg/super_eurlex huggingface dataset:
Official Journal L 275 , 18/10/1980 P. 0013 - 0013

Finnish special edition: Chapter 3 Volume 12 P. 0147

Greek special edition: Chapter 11 Volume 22 P. 0003

Swedish special edition: Chapter 3 Volume 12 P. 0147

Spanish special edition: Chapter 03 Volume 19 P. 0102

Portuguese special edition Chapter 03 Volume 19 P. 0102



NÕUKOGU OTSUS, 14. oktoober 1980, vabatahtlike piiravate kokkulepete sõlmimise kohta Argentina, Austraalia, Uus-Meremaa ja Uruguayga lamba- ja kitseliha sektoris (80/982/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust, ning arvestades, et: komisjon on alustanud läbirääkimisi kolmandate riikidega, mis tarnivad ühendusse lamba- ja kitseliha või eluslambaid ja -kitsi, et jõuda vabatahtlike kokkulepeteni, mis piiravad nende eksporti ühendusse; komisjon on jõudnud kokkuleppele Argentina, Austraalia, Uus-Meremaa ja Uruguayga; nimetatud kokkulepped võimaldavad jätkata kaubavahetust kõnealuse sektori ühise turukorraldusega kokkusobival viisil, ON VASTU VÕTNUD JÄRGMISE OTSUSE: Artikkel 1 1. Lamba- ja kitselihakaubandust käsitlevad kirjavahetuse teel sõlmitud kokkulepped järgnevalt loetletud riikidega kiidetakse Euroopa Majandusühenduse nimel heaks: - Argentina, - Austraalia, - Uus-Meremaa, - Uruguay. 2. Kokkulepete tekstid on lisatud käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Luxembourg, 14. oktoober 1980 Nõukogu nimel eesistuja C. NEY
Euroopa Liidu Teataja L 207 , 09/08/1980 Lk 0037 - 0037

Soomekeelne eriväljaanne: Peatükk 3 Köide 12 Lk 0085

Kreekakeelne eriväljaanne: Peatükk 03 Köide 30 Lk 0071

Rootsikeelne eriväljaanne: Peatükk 3 Köide 12 Lk 0085

Hispaaniakeelne eriväljaanne: Peatükk 03 Köide 18 Lk 0287

Portugalikeelne eriväljaanne Peatükk 03 Köide 18 Lk 0287



Komisjoni otsus, 17. juuli 1980, millega lubatakse trükkida nõutav teave kustumatult teraviljaseemne pakenditele (80/755/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [1] viimati muudetud direktiiviga 79/692/EMÜ, [2] eriti selle artikli 10 lõike 1 punkti a viimast lauset, ning arvestades, et: üldjuhul tohib teraviljaseemne turule tuua ainult juhul, kui selle pakendid on märgistatud direktiivis 66/402/EMÜ toodud sätetele vastava ametliku etiketiga; nõutav teave võidakse siiski lubada trükkida etiketi jaoks kehtestatud näidise põhjal kustumatult pakendile endale; kõnealune luba antakse teatavatel tingimustel, millega tagatakse sertifitseeriva asutuse vastutuse säilimine; käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 1. Liikmesriikidel lubatakse lõikes 2 ettenähtud tingimustel sätestada, et ettenähtud teave trükitakse ametliku järelevalve all kõigi eliitseemne ja sertifitseeritud seemne klassidesse kuuluvate teraviljaseemnete pakenditele. 2. Lõikes 1 antud loa suhtes kohaldatakse järgmisi tingimusi: a) ettenähtud teave trükitakse või lüüakse templiga kustumatult pakendile; b) trükitud teksti või templi teksti liigendus ja värv on vastavuses asjaomases liikmesriigis kasutatava etiketi näidisega; c) direktiivi 66/402/EMÜ artikli 7 lõike 2 kohase proovivõtmise ajal trükitakse või lüüakse templiga pakendile ametlikus korras või ametliku järelevalve all vähemalt kõnealuse direktiivi IV lisa A osa lõike a punktides 3.3a ja 6 ettenähtud teave; d) pakendeid märgistav ettevõte trükib või lööb templiga igale pakendile kustumatult lisaks ettenähtud teabele pakendi ametliku järjekorranumbri; kõnealune ettevõte teatab sertifitseerimisasutusele väljastatud pakendite kogused ja nende järjekorranumbrid; e) sertifitseerimisasutus peab arvestust märgistatud seemnekoguste, sealhulgas iga partii pakendite arvu ja sisu ning punktis d nimetatud järjekorranumbrite kohta; f) sertifitseerimisasutus kontrollib tootjate arvepidamist. Artikkel 2 Liikmesriigid teatavad komisjonile tingimused, mille alusel nad kasutavad artiklis 1 antud luba. Komisjon teavitab sellest teisi liikmesriike. Artikkel 3 Käesolev otsus on adresseeritud liikmesriikidele. Brüssel, 17. juuli 1980 Komisjoni nimel asepresident Finn Gundelach [1] EÜT 125, 11.7.1966, lk 2309/66. [2] EÜT L 205, 13.8.1979, lk 1. --------------------------------------------------
Komisjoni otsus, 8. juuli 1980, millega nähakse ette lisasätted viinamarjakasvatusalade statistiliste vaatluste kohta



Euroopa Liidu Teataja L 213 , 16/08/1980 Lk 0026 - 0027

Soomekeelne eriväljaanne: Peatükk 3 Köide 12 Lk 0086

Kreekakeelne eriväljaanne: Peatükk 03 Köide 30 Lk 0085

Rootsikeelne eriväljaanne: Peatükk 3 Köide 12 Lk 0086

Hispaaniakeelne eriväljaanne: Peatükk 03 Köide 18 Lk 0301

Portugalikeelne eriväljaanne Peatükk 03 Köide 18 Lk 0301

CS.ES Peatükk 3 Köide 04 Lk 209 - 210

ET.ES Peatükk 3 Köide 04 Lk 209 - 210

HU.ES Peatükk 3 Köide 04 Lk 209 - 210

LT.ES Peatükk 3 Köide 04 Lk 209 - 210

LV.ES Peatükk 3 Köide 04 Lk 209 - 210

MT.ES Peatükk 3 Köide 04 Lk 209 - 210

PL.ES Peatükk 3 Köide 04 Lk 209 - 210

SK.ES Peatükk 3 Köide 04 Lk 209 - 210

SL.ES Peatükk 3 Köide 04 Lk 209 - 210



Komisjoni otsus, 8. juuli 1980, millega nähakse ette lisasätted viinamarjakasvatusalade statistiliste vaatluste kohta (80/763/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 357/79 viinamarjakasvatusalade statistiliste vaatluste kohta, [1] eriti selle artikli 6 lõiget 2, ning arvestades, et: kuna ühenduses on väga erineva saagikusega kasvatusalasid, tuleks viinamarjakasvatusalad jaotada saagikusklassidesse keskmise hektarisaagi alusel, et tõhusalt jälgida viinamarjakasvatuse võimaluste arengut; määruse (EMÜ) nr 357/79 artikli 6 lõike 2 kohaselt tuleb need saagikusklassid kindlaks määrata artiklis 8 sätestatud korras; käesolevas otsuses ettenähtud meetmed on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 Määruse (EMÜ) nr 357/79 artikli 6 lõikes 2 nimetatud saagikusklassid on esitatud lisas. Artikkel 2 Käesolev otsus on adresseeritud liikmesriikidele. Brüssel, 8. juuli 1980 Komisjoni nimel asepresident François-Xavier Ortoli [1] EÜT L 54, 5.3.1979, lk 124. -------------------------------------------------- LISA SAAGIKUSKLASSID (hektoliitrit viinamarjavirret või veini hektari kohta) Saagikusklassid | Mpv-kvaliteetveinid | Muud veinid | I | < 30 | < 40 | II | 30–70 | 40–70 | III | 70–110 | 70–100 | IV | > 110 | 100–130 | V | | > 130 | --------------------------------------------------
Nõukogu otsus,

3. märts 1981,

mis käsitleb majandus- ja sotsiaalkomitee liikmetele, asendusliikmetele ja ekspertidele päevaraha andmist ning sõidukulude hüvitamist

(81/121/EMÜ)

EUROOPA ÜHENDUSTE NÕUKOGU,

võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artiklit 6

ning arvestades, et:

tuleks kehtestada 13. juuni 1974. aasta majandus- ja sotsiaalkomitee töökorras, [1] nagu seda on muudetud 22. juulil 1980, [2] sätestatud majandus- ja sotsiaalkomitee liikmetele, asendusliikmetele ja ekspertidele päevaraha andmise ja sõidukulude hüvitamise kord,

ON TEINUD JÄRGMISE OTSUSE:

Artikkel 1

Majandus- ja sotsiaalkomitee liikmetel, asendusliikmetel ja ekspertidel on vastavalt allpool toodud sätetele õigus saada päevaraha istungitel veedetud või sõitmiseks kulunud päevade eest ning õigus sõidukulude hüvitamisele.

Artikkel 2

Päevaraha iga istungil veedetud päeva eest on:

- liikmetele 3300 Belgia franki,

- asendusliikmetele ja ekspertidele 2475 Belgia franki.

Artikkel 3

1. Sõiduks kulunud päevade hüvitamisel arvesse võetav aeg määratakse edasi-tagasi sõidu suhtes kindlaks ühtsel alusel vastavalt järgmisele arvutusele:

- kolm neljandikku päeva vähemalt 100 kilomeetri ja kuni 200 kilomeetri pikkuse vahemaa jaoks,

- üks päev vähemalt 200 kilomeetri ja kuni 500 kilomeetri pikkuse vahemaa jaoks,

- poolteist päeva vähemalt 500 kilomeetri ja kuni 1000 kilomeetri pikkuse vahemaa jaoks,

- kaks päeva enam kui 1000 kilomeetri pikkuse vahemaa jaoks.

2. Sõiduaja hüvitamist jätkatakse siiski vastavalt 1. märtsil 1981 kehtivatele majandus- ja sotsiaalkomitee finantseeskirjadele, kuni lõikes 1 kirjeldatud arvutusviis võimaldab saavutada sama hüvitamistaseme.

Artikkel 4

1. Sõidukulud hüvitatakse vastavalt 1. märtsil 1981 kehtivatele majandus- ja sotsiaalkomitee finantseeskirjadele, kusjuures asendusliikmeid koheldakse samal viisil kui liikmeid ja eksperte.

2. Seevastu liikmete, asendusliikmete ja ekspertide lennukulud hüvitatakse turistiklassi pileti hinna alusel, välja arvatud esimehe ning ametlikes lähetustes viibiva aseesimehe osas, kellele hüvitatakse esimese klassi pileti hind.

Artikkel 5

Käesolev otsus jõustub 1. märtsil 1981.

Brüssel, 3. märts 1981

Nõukogu nimel

eesistuja

G. M. V. Van Aardenne

[1] EÜT L 228, 19.8.1974, lk 1.

[2] EÜT L 366, 31.12.1980, lk 30.

--------------------------------------------------
Euroopa Liidu Teataja L 137 , 23/05/1981 Lk 0001 - 0001

Hispaaniakeelne eriväljaanne: Peatükk 03 Köide 21 Lk 0214

Portugalikeelne eriväljaanne Peatükk 03 Köide 21 Lk 0214



Nõukogu otsus, 28. aprill 1981, vabatahtlike piiravate kokkulepete sõlmimise kohta Austria, Islandi, Poola ja Rumeeniaga lamba- ja kitseliha sektoris (81/359/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: komisjon on alustanud läbirääkimisi mitteliikmesriikidega, mis tarnivad ühendusse lamba- ja kitseliha või eluslambaid ja -kitsi, et jõuda vabatahtlike kokkulepeteni, mis piiravad nende eksporti ühendusse; komisjon on jõudnud kokkuleppele Austria, Islandi, Poola ja Rumeeniaga; nimetatud kokkulepped võimaldavad jätkata kaubavahetust kõnealuse sektori ühise turukorraldusega kokkusobival viisil, ON VASTU VÕTNUD JÄRGMISE OTSUSE: Artikkel 1 1. Lamba- ja kitselihakaubandust käsitlevad kirjavahetuse teel sõlmitud kokkulepped järgnevalt loetletud riikidega kiidetakse Euroopa Majandusühenduse nimel heaks: - Austria, - Island, - Poola, - Rumeenia. 2. Kokkulepete tekstid on lisatud käesolevale määrusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Luxembourg, 28. aprill 1981 Nõukogu nimel eesistuja J. de Koning --------------------------------------------------
Euroopa Liidu Teataja L 227 , 12/08/1981 Lk 0021 - 0021

Soomekeelne eriväljaanne: Peatükk 11 Köide 10 Lk 0019

Hispaaniakeelne eriväljaanne: Peatükk 04 Köide 1 Lk 0167

Rootsikeelne eriväljaanne: Peatükk 11 Köide 10 Lk 0019

Portugalikeelne eriväljaanne Peatükk 04 Köide 1 Lk 0167



Nõukogu otsus, 13. juuli 1981, Kirde-Atlandi tulevase mitmepoolse kalandusalase koostöö konventsiooni kohta (81/608/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse assamblee arvamust [1] ning arvestades, et: Kirde- Atlandi kalavarude säilitamiseks ja optimaalseks kasutamiseks vetes, mis asuvad väljaspool rannikuäärsete riikide jurisdiktsiooni all olevaid kalastusvööndeid, on rahvusvaheline koostöö ja nõuandetegevus hädavajalik; sel eesmärgil ning silmas pidades Kirde-Atlandi 24. jaanuari 1959. aasta kalandusalase konventsiooni asendamist, peeti läbirääkimisi Kirde-Atlandi uue mitmepoolse kalanduskonventsiooni üle. Ühendus osales kõnealustel läbirääkimistel; läbirääkimiste tulemusena avas depositaarriigina toiminud Ühendkuningriigi valitsus uue konventsiooni allakirjutamiseks 18. novembrist 1980 kuni 28. veebruarini 1981; ühenduse kalurid kalastavad konventsiooni piirkondade nendes osades, mis asuvad väljaspool rannikuäärsete riikide jurisdiktsiooni olevates vööndites ning seetõttu on ühenduse huvides ühineda uue konventsiooniga, et osa võtta rahvusvahelisest koostööst kõnealuste varude säilitamisel ja kasutamisel, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse nimel kiidetakse heaks Kirde-Atlandi tulevase mitmepoolse kalandusalase koostöö konventsioon. Konventsiooni tekst lisatakse käesolevale otsusele. Artikkel 2 Nõukogu eesistuja annab heakskiitmise dokumendid hoiule Ühendkuningriigi valitsusele konventsiooni artikli 20 kohaselt. [2] Brüssel, 13. juuli 1981 Nõukogu nimel eesistuja Lord Carrington [1] EÜT C 90, 21.4.1981, lk 113. [2] Nõukogu peasekretariaat avaldab konventsiooni jõustumise tähtpäeva ühenduse suhtes Euroopa Ühenduste Teatajas. --------------------------------------------------
Euroopa Liidu Teataja L 237 , 22/08/1981 Lk 0033 - 0033

Hispaaniakeelne eriväljaanne: Peatükk 03 Köide 23 Lk 0052

Portugalikeelne eriväljaanne Peatükk 03 Köide 23 Lk 0052



Komisjoni otsus, 28. juuli 1981, millega muudetakse otsuseid 80/790/EMÜ, 80/799/EMÜ, 80/800/EMÜ, 80/801/EMÜ, 80/804/EMÜ ja 80/805/EMÜ loomatervishoiu nõuete ja veterinaarsertifikaatide kohta värske liha impordil Soomest, Rootsist, Norrast, Austraaliast, Kanadast ja Uus-Meremaalt (81/662/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ning värske liha ja lihatoodete impordil kolmandatest riikidest, [1] viimati muudetud direktiiviga 77/98/EMÜ, [2] eriti selle artiklit 16, ning arvestades, et: komisjoni 25. juuli 1980. aasta otsustes 80/790/EMÜ, 80/799/EMÜ, 80/800/EMÜ, 80/801/EMÜ, 80/804/EMÜ ja 80/805/EMÜ loomatervishoiu nõuete ja veterinaarsertifikaatide kohta värske liha impordil Soomest, [3] Rootsist, [4] Norrast, [5] Austraaliast, [6] Kanadast [7] ja Uus-Meremaalt [8] sätestatakse vastavalt värske liha saadetistega kaasas olevate veterinaarsertifikaatide näidised; on tarvis muuta terviseohutuse kinnituse sõnastust seoses sigade, lammaste ja kitsede brutselloosiga, et viia see kooskõlla ühenduse juba vastuvõetud sätetega kolmandate riikide kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Muudetakse otsuste 80/790/EMÜ, 80/799/EMÜ, 80/800/EMÜ, 80/801/EMÜ, 80/804/EMÜ ja 80/805/EMÜ lisasid, asendades IV peatüki (Terviseohutuse kinnitus) teise ja kolmanda (otsuses 80/804/EMÜ kolmanda ja neljanda) taande järgmisega: "— värske sealiha puhul loomadelt, kes ei ole pärit põllumajandusettevõtetest, kus on terviseohutuse nõuetest tulenevalt kohaldatud keeldu viimase kuue nädala jooksul esinenud brutselloosi puhangu tõttu, — värske lamba- ja kitseliha puhul loomadelt, kes ei ole pärit põllumajandusettevõtetest, kus on terviseohutuse nõuetest tulenevalt kohaldatud keeldu viimase kuue nädala jooksul esinenud lammaste või kitsede brutselloosi puhangu tõttu." Artikkel 2 Käesolevat otsust kohaldatakse hiljemalt 1. jaanuaril 1982. Artikkel 3 Käesolev otsus on adresseeritud liikmesriikidele. Brüssel, 28. juuli 1981 Komisjoni nimel president Gaston Thorn [1] EÜT L 302, 31.12.1972, lk 28. [2] EÜT L 26, 31.1.1977, lk 81. [3] EÜT L 233, 4.9.1980, lk 47. [4] EÜT L 234, 5.9.1980, lk 35. [5] EÜT L 234, 5.9.1980, lk 38. [6] EÜT L 234, 5.9.1980, lk 41. [7] EÜT L 236, 9.9.1980, lk 25. [8] EÜT L 236, 9.9.1980, lk 28. --------------------------------------------------
Euroopa Liidu Teataja L 319 , 07/11/1981 Lk 0017 - 0017

Hispaaniakeelne eriväljaanne: Peatükk 15 Köide 3 Lk 0076

Portugalikeelne eriväljaanne Peatükk 15 Köide 3 Lk 0076

Soomekeelne eriväljaanne: Peatükk 15 Köide 3 Lk 0161

Rootsikeelne eriväljaanne: Peatükk 15 Köide 3 Lk 0161



Nõukogu otsus, 19. oktoober 1981, millega Kreeka ühinemise tõttu kohandatakse otsust 77/795/EMÜ, millega kehtestatakse ühenduses mageda pinnavee kvaliteedi alase teabevahetuse ühine kord (81/856/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: võtmaks arvesse Kreeka ühinemist Euroopa ühendustega tuleks muuta ühenduses mageda pinnavee kvaliteedi alase teabevahetuse ühist korda käsitleva nõukogu 12. detsembri 1977. aasta otsuse 77/795/EMÜ [2] I lisa, ON VASTU VÕTNUD KÄESOLEVA OTSUSE: Artikkel 1 Käesolevale lisatud tabel lisatakse otsuse 77/795/EMÜ I lisasse Taani ja Prantsusmaa kohta esitatud tabelite vahele. Artikkel 2 Käesolev otsus on adresseeritud liikmesriikidele. Luxembourg, 19. oktoober 1981 Nõukogu nimel eesistuja P. Walker [1] EÜT C 144, 15.6.1981, lk 37. [2] EÜT L 334, 24.12.1977, lk 29. -------------------------------------------------- LISA KREEKA Proovivõtu- või mõõtejaam | Jõgede loend | | | Drama | Papadesi sild (01) (30 km kohast, kus jõgi siseneb Kreekasse) | Nestos | Serres | Sidirokastro sild (02) (18 km kohast, kus jõgi siseneb Kreekasse) | Strymon | Thessaloniki | Thessaloniki-Idomeni raudteeliini kilomeetritulp 61·500 (03) (10 km kohast, kus jõgi siseneb Kreekasse) | Axios | Kozani | Moni Ilarion (04) Polyphyte veehoidlast ülesvoolu (150 km suudmest ülesvoolu) | Aliakmon | Larissa | Larissa haldusüksuse veetorn (05) (50 km suudmest ülesvoolu) | Pinios | Agrinion | Kastraki (06) veehoidlast allavoolu (50 km suudmest ülesvoolu) | Akheloos | --------------------------------------------------
Euroopa Liidu Teataja L 100 , 11/04/1981 Lk 0021 - 0021

Soomekeelne eriväljaanne: Peatükk 1 Köide 2 Lk 0016

Hispaaniakeelne eriväljaanne: Peatükk 01 Köide 3 Lk 0077

Rootsikeelne eriväljaanne: Peatükk 1 Köide 2 Lk 0016

Portugalikeelne eriväljaanne Peatükk 01 Köide 3 Lk 0077



Nõukogu otsus, 30. märts 1981, millega suurendatakse Euroopa Kohtu kohtujuristide arvu (81/209/Euratom, ESTÜ, EMÜ) EUROOPA ÜHENDUSTE NÕUKOGU, võttes arvesse Euroopa Söe- ja Teraseühenduse asutamislepingut, eriti selle artiklit 32a, võttes arvesse Euroopa Majandusühenduse asutamislepingut, eriti selle artiklit 166, võttes arvesse Euroopa Aatomienergiaühenduse asutamislepingut, eriti selle artiklit 138, võttes arvesse Euroopa Kohtu 21. juuli 1978. aasta märgukirjas esitatud taotlust kohtujuristide arvu suurendamiseks ning arvestades, et: Euroopa Kohtu töökoormuse suurenemise tõttu on põhjendatud kohtujuristide arvu suurendamine viiele; seepärast tuleks muuta Euroopa Söe- ja Teraseühenduse asutamislepingu artikli 32a esimest lõiku, Euroopa Majandusühenduse asutamislepingu artikli 166 esimest lõiku ja Euroopa Aatomienergiaühenduse asutamislepingu artikli 138 esimest lõiku, et suurendada kohtujuristide arvu; tuleks muuta Euroopa Söe- ja Teraseühenduse asutamislepingu artikli 32b kolmandat lõiku, Euroopa Majandusühenduse asutamislepingu artikli 167 kolmandat lõiku ja Euroopa Aatomienergiaühenduse asutamislepingu artikli 139 kolmandat lõiku, et osaline asendamine hõlmaks vaheldumisi kahte ja kolme kohtujuristi; ettenähtud asendamissüsteemi toimimise tagamiseks tuleks käesoleva otsusega loodud ametikohale esmakordselt määratud kohtujuristi ametiaja lõpptähtaeg lükata edasi 6. oktoobrile 1985, ON TEINUD JÄRGMISE OTSUSE: Artikkel 1 "Kohut abistab viis kohtujuristi." Artikkel 2 "Iga kolme aasta järel toimub kohtujuristide osaline asendamine. Vaheldumisi asendatakse kaks ja kolm kohtujuristi." Artikkel 3 Käesoleva otsusega loodud ametikohale esmakordselt nimetatava kohtujuristi ametiaeg lõpeb 6. oktoobril 1985. Brüssel, 30. märts 1981 Nõukogu nimel eesistuja G. Braks --------------------------------------------------
Euroopa Liidu Teataja L 186 , 08/07/1981 Lk 0022 - 0022

Hispaaniakeelne eriväljaanne: Peatükk 03 Köide 22 Lk 0126

Portugalikeelne eriväljaanne Peatükk 03 Köide 22 Lk 0126



Nõukogu otsus, 24. juuni 1981, millega muudetakse otsuseid 73/88/EMÜ, 77/97/EMÜ, 79/509/EMÜ, 79/510/EMÜ, 80/877/EMÜ, 80/1096/EMÜ ja 80/1097/EMÜ alalise veterinaarkomitee korra osas (81/477/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: otsusega 68/361/EMÜ [3] asutatud alaline veterinaarkomitee esitab oma arvamuse vastavalt kas 21. või 22. juunini 1981 kehtivale korrale; küsimus suunati komisjonile 22. detsembril 1972; möödunud on piisavalt aega, et käesoleva korra kohta lõplikule otsusele jõuda; käesoleva korra kehtivust ei tohiks seepärast enam piirata; kehtiva korra kasutamisest saadud kogemus näitab, et üldjuhul on see tõhus meetod otsuste kiireks võtmiseks, milleks see algselt oli kavandatud; Kreeka liitumise järgselt on vaja korrigeerida häälte arvu, mis moodustavad komisjonis nõutava häälteenamuse aktide osas, mis on vastu võetud pärast 1979. aasta ühinemisakti, kuid mida ei ole veel kohaldatud, ON VASTU VÕTNUD KÄESOLEVA OTSUSE: Artikkel 1 Käesolevaga tunnistatakse kehtetuks: - otsuse 73/88/EMÜ [4] artikkel 8, - otsuse 77/97/EMÜ [5] artikkel 7, - otsuste 79/509/EMÜ, [6] 79/510/EMÜ [7] ja 80/877/EMÜ [8] artikkel 6, - otsuse 80/1096/EMÜ [9] artikkel 7, - otsuse 80/1097/EMÜ [10] artikkel 9. Artikkel 2 Otsuste 79/509/EMÜ, 79/510/EMÜ ja 80/877/EMÜ artikli 5 lõikes 3, otsuse 80/1096/EMÜ artikli 6 lõikes 3 ja otsuse 80/1097/EMÜ artikli 8 lõikes 3 asendatakse viide "41" viitega "45". Artikkel 3 Enne 1. juulit 1987 vaatab nõukogu komisjoni aruande alusel alalise veterinaarkomitee tegevuse kohta üle kõnesoleva komisjoni korra, mis vajadusel sisaldab kohaseid ettepanekud. Artikkel 4 Käesolev otsus on adresseeritud liikmesriikidele. Luxembourg, 24. juuni 1981 Nõukogu nimel eesistuja G. M. V. van Aardenne [1] EÜT C 102, 5.5.1981, lk 4. [2] Arvamus esitatud 19. juunil 1981 (Euroopa Ühenduste Teatajas seni avaldamata). [3] EÜT L 255, 18.10.1968, lk 23. [4] EÜT L 106, 20.4.1973, lk 26. [5] EÜT L 26, 31.1.1977, lk 78. [6] EÜT L 133, 31.5.1979, lk 27. [7] EÜT L 133, 31.5.1979, lk 29. [8] EÜT L 250, 23.9.1980, lk 12. [9] EÜT L 325, 1.12.1980, lk 5. [10] EÜT L 325, 1.12.1980, lk 8. --------------------------------------------------
Euroopa Liidu Teataja L 064 , 11/03/1981 Lk 0013 - 0013

Soomekeelne eriväljaanne: Peatükk 3 Köide 13 Lk 0022

Hispaaniakeelne eriväljaanne: Peatükk 03 Köide 21 Lk 0050

Rootsikeelne eriväljaanne: Peatükk 3 Köide 13 Lk 0022

Portugalikeelne eriväljaanne Peatükk 03 Köide 21 Lk 0050



Komisjoni otsus, 10. veebruar 1981, millega muudetakse otsust 80/755/EMÜ, millega lubatakse trükkida ettenähtud teave kustumatult teraviljaseemne pakenditele (81/109/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [1] viimati muudetud direktiiviga 79/692/EMÜ, [2] eriti selle artikli 10 lõike 1 punkti a viimast lauset, ning arvestades, et: teraviljaseeme viiakse tavaliselt turule ainult juhul, kui pakendid on märgistatud direktiivis 66/402/EMÜ kehtestatud sätetele vastava ametliku etiketiga; nende sätete alusel võib lubada ettenähtud teabe kustumatut trükkimist etiketi jaoks sätestatud näidise põhjal pakendile endale; selline luba tuleks anda teatavatel tingimustel, millega tagatakse sertifitseeriva asutuse vastutuse säilimine; komisjon on otsuse 80/755/EMÜ [3] alusel sellise loa juba andnud; eespool nimetatud otsuse kohaldamisel on tulnud ilmsiks, et samasugune muudatus tuleks teha ka proovide võtmise puhul ettenähtud teabe pakenditele trükkimise või templiga löömise suhtes; käesolevas otsuses sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga muudetakse otsuse 80/755/EMÜ artikli 1 lõike 2 punkti c järgmiselt: - tekst "IV lisa A osa punkti a alapunktid 3.3a ja 6" asendatakse tekstiga "IV lisa A osa punkti a alapunktid 3 ja 3a", - saksakeelses tekstis asendatakse sõnad "nicht vor" sõnaga "bei". Artikkel 2 Käesolev otsus on adresseeritud liikmesriikidele. Brüssel, 10. veebruar 1981 Komisjoni nimel komisjoni liige Poul Dalsager [1] EÜT 125, 11.7.1966, lk 2309/66. [2] EÜT L 205, 13.8.1979, lk 1. [3] EÜT L 207, 9.8.1980, lk 37. --------------------------------------------------